
PUBG: BATTLEGROUNDS lansează cea mai nouă hartă, RONDO, și un film de acțiune live în care joacă Lee Jung-Jae, actorul din Squid Game

Sam Hargrave, regizorul filmelor Extraction și Extraction 2 dă viață lumii PUBG: BATTLEGROUNDS într-un film de opt minute, plin de acțiune intensă, ce sărbătorește lansarea celui mai mare câmp de luptă din joc în această lună

AMSTERDAM, ȚĂRILE DE JOS – 6 decembrie 2023 - Astăzi, odată cu actualizarea 27.1, începe o nouă etapă pentru jocul creat de KRAFTON, PUBG: BATTLEGROUNDS. Jucătorii pot „sări” deja în RONDO, a zecea hartă lansată în joc. Versiunea RONDO pentru PC va fi lansată astăzi, iar cea pentru consolă pe 14 decembrie.

VĂ PREZENTĂM HARTA RONDO – PUBG: BATTLEGROUNDS CU CEA MAI MARE ZONĂ DE LUPTĂ
RONDO, cunoscută și sub numele de Ground of Honor, este cea mai nouă hartă 8 x 8, oferind cea mai mare suprafață jucabilă de până acum. Această hartă extensibilă este împărțită în două regiuni distincte, fiecare oferind o atmosferă unică ce combină jocul obișnuit cu strategii inovatoare. RONDO introduce un fir narativ nou și posibilități extinse pentru elementele de bază ale PUBG: BATTLEGROUNDS – ATERIZEAZĂ, PRADĂ, SUPRAVIEȚUIEȘTE. Cu noile sale caracteristici și conținut, oferă o experiență dinamică și captivantă în fiecare joc.

RONDO iese în evidență în PUBG: BATTLEGROUNDS cu relieful său divers, de la lacuri liniștite și plantații de bambus în sud-vest, până la creste muntoase în nord-est. Zone impresionante precum frumosul sat înverzit, Yu Lin, grădina Tin Long, bogată în cascade, și arhitectura de pe malul râului Mey Ran oferă opțiuni strategice variate. Zgârie-norii din orașul Jadena și străzile sale iluminate cu neoane promit lupte urbane intense, în timp ce fabrica NEOX creează scenarii de luptă unice. Zonele suplimentare, cum ar fi Rin Jiang, Jao Tin și Stadionul, au propriile provocări. Printre caracteristicile inovatoare ale hărții se numără bambusul destructibil ce oferă profunzime tactică și și un avion inițial suplimentar, pentru mai multe opțiuni de aterizare. RONDO adaugă și arma JS9, un pistol-mitralieră de 9 mm, ideală pentru luptele de aproape.

PUBG | GROUND OF HONOR: RONDO – UN NOU SCURTMETRAJ DE LA SAM HARGRAVE
KRAFTON a lansat și filmul oficial de acțiune live al RONDO, intitulat PUBG | GROUND OF HONOR: RONDO. Regizat de Sam Hargrave, regizorul filmelor Extraction și Extraction 2, acesta îi reunește în rolurile principale pe Daniel Wu (The Man with the Iron Fists, Tomb Raider , Reminiscence) și pe Lee Jung-Jae (Squid Game). Daniel Wu joacă rolul lui Alpha, luptând pentru supraviețuirea întregii echipe, în timp ce Lee Jung-Jae este Beta, căutând răzbunare pentru moartea fratelui său, cauzată de echipa Alpha. Scurtmetrajul prezintă în mod evocator esența noii hărți prin confruntarea intensă dintre acești doi adversari formidabili.

Vezi PUBG | GROUND OF HONOR: RONDO gratuit aici: LINK 

RECOMPENSE PENTRU JUCĂTORI
Pentru a marca lansarea hărții RONDO, noul Survivor Pass: RONDO este acum activ. Odată cu această actualizare, sistemul de recompense a fost modernizat, introducând diverse recompense noi în Survivor Pass, precum G-COIN, Schematics, Survivor's Chests și Artisan Tokens. Noile articole apărute în RONDO din colaborarea cu actorul Daniel Wu ca Alpha și Lee Jung-Jae ca Beta vor fi disponibile pentru jucătorii care joacă pe PC până pe 6 martie 2024 și pentru cei care joacă pe console până pe 14 martie 2024.

Pentru mai multe informații despre RONDO, accesează https://pubg.com/rondo. Pentru cele mai recente informații despre PUBG: BATTLEGROUNDS, accesează https://pubg.com/en-eu sau urmărește-ne pe rețelele sociale (Twitter/Instagram/Facebook/TikTok). Pentru materiale media, accesează site-ul de presă KRAFTON.

